stanford-oval/wikipedia huggingface dataset:
כחלון הפלרגון
טווח תפוצה

כחלון הפלרגון תועד לראשונה באזורים של דרום אפריקה, בפרובינציות קייפ ובקוואזולו-נטאל, ובמדינות שכנות בהן: אסוואטיני, בוטסואנה, זימבבואה, לסוטו ומוזמביק. הוא הובא בטעות לאירופה בשנת 1978. לאחר שתועד באנגליה, אוכלוסייה של כחלון הפלרגון נמצאה במיורקה בשנת 1990, ומאז התפשטה לרוב האזורים בדרום אירופה. בשנת 1996, הפרפר תועד לראשונה ברומא, איטליה, והתפשט במהירות לאורך אזורי החוף האדריאטי והטירני לפני שהתפשט פנימה. מאז הקים המין מושבות בבלגיה, גרמניה, הולנד, איטליה, צרפת, יוון, מלטה, ספרד, פורטוגל, דרום שווייץ, סלובניה, קרואטיה ובאזור הים התיכון הצרפתי.
מקורות מזון > זחל

לאחר הבקיעה, הזחלים ניזונים מניצני הפרחים, העלים הצעירים והגבעולים הרכים של הצמח הפונדקאי שלהם, בדרך כלל מהסוגים פלרגוניום וגרניון. על מנת לאכול את הגבעול של הצמחים הללו, הזחלים סוללים את דרכם באכילה אל תוך הגבעולים וגורמים נזק לצמחים.
מקורות מזון > בוגר

הפרפרים הבוגרים ניזונים מנקטר.
מחזור חיים > ביצה

הביצה זעירה ובצבע ירקרק שהופך לבן ואז לחום או צהוב בהיר לפני בקיעת הזחל. הביצה באורך 0.5 מ"מ ובגובה 0.3 מ"מ. הביצים מוטלות בדרך כלל קרוב לניצני הפרחים, אך מדי פעם מוטלות על העלים. הביצים מוטלות בבודדים. הטלת הביצים מתרחשת לרוב בחודשי הקיץ, בעוד פעילות הזחלים נרשמה בקיץ, בסתיו ובחורף.
מחזור חיים > זחל

לאחר בקיעתו, הזחל עובר דרך גבעול הצמח הפונדקאי ונמצא בדרך כלל בתוך הגבעול או בניצני הפרחים. גבעול הצמח הופך בדרך כלל לשחור לאחר שפלשו אליו הזחלים. הזחל ניזון מהצמח הפונדקאי עד שהוא נכנס לשלב הגולם.
בשלב הראשון, אורכו הממוצע של הזחל הוא 1 מ"מ, שיגדל ל-2 מ"מ במהלך 8 הימים הבאים. זחלים בשלב השני גדלים ל-3 מ"מ בממוצע; בשלב שלישי עד 6 מ"מ; ובשלב הרביעי עד לגודל של 13 מ"מ. השלב השני, השלישי והרביעי מתרחשים למשך 8, 8 ו-9 ימים, בהתאמה. צבע הזחלים יכול להשתנות. רוב הזחלים הם צהובים או ירוקים, ועשויים להיות בעלי סימנים ורודים.
מחזור חיים > גולם

במרבית מיני הצמח הפונדקאי, הזחל מתגלם על חלקו התחתון של עוקץ התפרחת. חלק זה בצמח מציע את ההגנה הטובה ביותר עבור הזחלים, וזו הסיבה שהזחלים יישארו בדרך כלל בבסיס הפרח עד להתרחשות המטמורפוזה. הוצע כי כחלון הפלרגון חרוף כזחל או כגולם, אם כי יש צורך בנתונים נוספים כדי לאשר טענה זאת.
צבע הגולם משתנה, אבל בדרך כלל הוא בצבע ירוק, צהוב חיוור או חום. הגולם שעיר ואורכו לרוב 9 מ"מ.
זחל כחלון הפלרגון צעיר
ביצת כחלון הפלרגון
נדידה

הפרפרים הבוגרים מתעופפים כל השנה באזורים חמים יותר, אך בדרך כלל מאוגוסט עד מאי בדרום אפריקה. בגבהים גבוהים יותר, הפרטים הבוגרים נמצאים בתעופה בדצמבר ובינואר.
כחלוני הפלרגון התפשטו מבית גידולם הטבעי בדרום אפריקה לאזורים רבים בדרום ומזרח אירופה. זה נבע ככל הנראה מייצוא מקרי של צמחים הנגועים בזחלי כחלון הפלרגון ולא בשל דפוסי נדידה טבעיים כלשהם. מין זה עף לפרקי זמן קצרים ולעיתים קרובות נמצא במנוחה.
טורפים

כחלון הפלרגון לא דווח כמזיק בסביבתו הטבעית בדרום אפריקה ובאזורים הסמוכים. הסברה הרווחת היא כי פרפר זה אינו מזיק באזורים אלו בגלל טורף מקומי או טפיל שהשאיר את אוכלוסיית הפרפרים נמוכה. הטורף טרם זוהה.
מנגנוני הגנה אימהיים > הטלה

נקבות כחלון הפרגון מעדיפות להטיל את ביציהן על ניצני הפרחים של מיני גרניון שונים. לעיתים רחוקות יותר הן יטילו על העלים ומתחתיהם ובמקרים נדירים על הגבעולים עצמם. מין זה הוא רב דוריים, כלומר הנקבה תטיל שניים או יותר דורות בשנה.
מנגנוני הגנה אימהיים > בחירת צמחים להטלת ביצים

נקבת כחלון הפלרגון תטיל בדרך כלל ביצים על צמחים מהסוגים פלרגוניום וגרניון, ממשפחת הגרניים. לאחר הבקיעה, צמחים אלה ישמשו כפונדקאים לזחלים. בשנת 2008, החוקרת אמברה קוואצ'יה מצאה כי כחלוני הפלרגון באיטליה הראו עדיפות להטלת ביצים על מיני הגרניון: Geranium sanguineum, Geranium sylvaticum, ו-Geranium pratense הנתונים נאספו מתצפית של שנתיים באזורים שונים של פיימונטה ועמק אאוסטה באיטליה. נבדק הקשר בין העדפת הצמחים וכושר הצאצאים (באמצעות מוטת כנפיים כסמן לכושר), אך לא נמצא מתאם מובהק סטטיסטית.
יחסים עם האדם > כמזיק עבור צמחים

פרפרי כחלון הפלרגון מהווים איום גדול על מיני הפלרגוניום באירופה. הארגון האירופי והים תיכוני להגנת הצומח מגדיר כיום את כחלון הפלרגון כמזיק בהסגר A2 לאירופה, ומזיק בהסגר A1 לטורקיה. אם מספרי המין באיטליה ובאזורים אחרים באירופה ימשיכו לעלות, ייתכן שהם יהפכו לאיום גדול יותר לא רק על הצמחייה המקומית, אלא גם על המגוון הביולוגי המקומי. כחליל הפלרגון עשוי להתחיל להתחרות עם מיני כחליליים מקומיים אחרים שמקור המזון היחיד שלהם הוא צמחי גרניון, כמו Eumedonia eumedon ו-Aricia nicias.
כמזיקים, פרפרים אלו גרמו גם לבעיות כלכליות. במדינות כמו ספרד, מיני צמח הגרניום משמשים לנוי בבתים רבים. צמחים אלו בעלי חשיבות רבה כלכלית רחבה ופגיעה זו פוגעת הן ברוכשים והן במועסקים. בספרד לבדה יש ארבע חברות גדולות לגידול ומכירה של צמחי גרניון, המרוויחות יחד מעל 30 מיליון דולר בשנה. חברות רבות ראו ירידה במכירות עקב השפעת הפרפרים על הצמח. עדיין לא נמצא פתרון הדברתי המונע את נזקי הפרפרים, מרבית קוטלי החרקים חזקים מדי מבחינה כימית על הצמחים כך ששימוש בהם עשוי לפגוע גם בצמחים עצמם.
יחסים עם האדם > חומרי הדברה

מתבצע מחקר נרחב על השימוש בחומרי הדברה על פרפרי כחלון הפלרגון. חומרי הדברה במגע נמצאו ללא השפעה על הפרפר, מכיוון שהזחל מבלה את רוב חייו בתוך הצמח, ועקב הרגלים אנדופיטיים אחרים. החוקר מריו הררו, מצא כי החיידק Bacillus thuringiensis עשוי להיות יעיל בשליטה על כחלון הפלרגון. בנוסף ל-Bacillus thuringiensis, קוטלי החרקים: diflubenzuron, flufenoxuron, hexaflumuron, lamda-cyhalothrin, alphamethrin ו-benfuracarb יעילים גם הם.
הערות שוליים

↑  כחליל הפלרגון באתר הרשימה האדומה של IUCN
1 2 3  Herrero, Salvador; Borja, Marisé; Ferré, Juan (17 במאי 2002). "Extent of Variation of the Bacillus thuringiensis Toxin Reservoir: the Case of the Geranium Bronze, Cacyreus marshalli Butler". Applied and Environmental Microbiology. 68 (8): 4090–4094. doi:10.1128/aem.68.8.4090-4094.2002. PMC 124026. PMID 12147511. {{cite journal}}:  (עזרה)
↑  A.F. Martinou', D. Papachristos and P.G. Milonas, https://www.cabi.org/isc/FullTextPDF/2012/20123224316.pdf, Hellenic Plant Protection Journal
1 2  אורן אוסטר, בא לשכונה פרפר חדש : כחליל הפלרגון, באתר מדע גדול, בקטנה, ‏2019-11-18
↑  רשימת פרפרי ישראל - Butterflies of Israel, באתר www.gluecad-bio.com
↑  Eddie John, Bethan Thomas, Onat Başbay, Zeynel Cebeci, The arrival of Cacyreus marshalli Butler, 1898 (Lepidoptera: Lycaenidae, Polyommatinae) in Crete, with additional notes on range expansion in Greece and along coastal areas of northwestern Turkey, Entomologist's Gazette 69, 2018-04-28, עמ' 85–97 doi: 10.31184/G00138894.692.1669
1 2  Woodhall, Steve (2005). Field Guide to Butterflies of South Africa. South Africa: Struik. ISBN 9781868727247.
1 2 3 4 5 6 7  Martinou, A.F.; Papachristos, D.; Milonas, P.G. (2011). "Report of the Geranium Bronze Butter y, Cacyreus marshalli for mainland Greece". Hellenic Plant Protection Journal. 4.
↑  Ambra Quacchia, Chiara Ferracini, Simona Bonelli, Emilio Balletto, Can the Geranium Bronze, Cacyreus marshalli, become a threat for European biodiversity?, Biodiversity and Conservation 17, 2008-06, עמ' 1429–1437 doi: 10.1007/s10531-008-9350-3
1 2 3 4 5 6 7  Kučinić, Mladen; Randić, Marko; Mihoci, Iva; Koren, Toni; Mrnjavčić Vojvoda, Ana; Lauš, Boris; Burić, Ivona. "Contribution to knowledge of the distribution of the geranium bronze Cacyreus marshalli (butler, 1898) (lepidoptera, lycaenidae) in Croatia with note on eCology and ethology". Entomol. Croat.
↑  Favilli, L; Manganelli, G (2006). "Life history of Cacyreus marshalli, a South African species recently introduced into Italy (Lepidoptera Lycaenidae)". Bollettino della Società Entomologica Italiana. 138 (1): 51–61.
1 2  "Cacyreus marshalli(CACYMA)". EPPO Global Database. EEPO Global Database. נבדק ב-28 בספטמבר 2017. {{cite web}}:  (עזרה)
↑  Cacyreus marshalli on euroButterflies by Matt Rowlings, www.eurobutterflies.com
↑  Woodhall, Steve (2005). Field Guide to Butterflies of South Africa. Cape Town, South Africa: Struik. ISBN 978-1-86872-724-7.
1 2 3 4 5 6 7  Quacchia, Ambra; Ferracini, Chiara; Bonelli, Simona; Balletto, Emilio; Alma, Alberto (20 בפברואר 2008). "Can the Geranium Bronze, Cacyreus marshalli, become a threat for European biodiversity?". Biodiversity and Conservation. 17 (6): 1429–1437. doi:10.1007/s10531-008-9350-3. {{cite journal}}:  (עזרה)
↑  Víctor-Sarto I Monteys, El barrinador del gerani (Cacyreus marshalli)., 2010 doi: 10.13140/2.1.4376.2564
↑  "Cacyreus marshalli (pelargonium butterfly)". www.cabi.org. Invasive Species Compendium, CAB International. נבדק ב-2019-09-07.
Geranium sanguineum, ממיני הצמחים הפונדקאים המועדפים על כחלון הפלרגון
נזק כחלון הפלרגון לצמח הגרניון
פלטפורמת פיתוח No Code

פלטפורמת פיתוח אל-קוד היא פלטפורמת מחשוב מבוססת פיתוח בהפשטה גבוהה, המנגישה יכולות פיתוח והרצת יישומים למפתחים שאינם תוכניתנים.
פלטפורמת פיתוח אל-קוד היא תשתית המספקת למפתחי מערכות מידע כלים למימוש יישומים או אפליקציות, ללא צורך בתכנות.
יישומים אלו נבנים בעזרת ממשקים גרפים, תצורות מוכנות מראש, מנועי חוקים וממשקי תוכנה, וזאת במקום התכנות המסורתי של כתיבת קוד בשפה פורמלית.
פלטפורמות אלו מצטיינות בעיצוב ופיתוח של יישומים כגון מסדי נתונים, תהליכים עסקיים או יישומי רשת.
הפיתוח ב-NCDP מייתר, ברמת היישום (Application), את הצורך בתוכניתני צד שרת, מסדי נתונים ותוכניתני צד לקוח, באשר פיתוח אל-קוד עושה שימוש בהפשטה גבוהה של כלי מחשוב לפתרון בעיות, כולל מנועי חוקים, קשרים פנימיים וחיצוניים מן המוכן, תבניות לשאילתות מסד נתונים ועוד. הצורך במעצבי ממשק גם הוא פוחת, משום שפלטפורמות אל-קוד מציעות ממשקי עיצוב פתרונות העושים שימוש רב בכלים, תבניות עיצוב, ותרשימי זרימה מן המוכן.
כתוצאה מכך, המפתחים הטיפוסיים של פתרונות אל-קוד הם מנתחי מערכות, ולא מתכנתים. מנתחי מערכות קרובים למשתמשים העסקיים, וקשובים לצרכיהם. בעוד התוצרים שלהם, במתודולוגיות פיתוח מסורתיות (ראה להלן), היו רק הצעד הראשון בשרשרת הפיתוח, פלטפורמות אל-קוד מאפשרות להם לממש פתרון בפרקי זמן קצרים יותר – הן ברמת אבטיפוס, והן ברמת יישום ארגוני שלם, מקושר, בדוק ומאובטח.
משתמשים עסקיים בעלי אוריינות במערכות מידע (הקרויים גם Citizen developers, או Power Users) יכולים גם הם לבנות, לשנות, ולתחזק פתרונות אלו במינימום הזדקקות למפתחים מקצועיים.
מאפיין נוסף של פלטפורמות אל-קוד, בדומה פלטפורמת פיתוח Low code, הוא, שאחסון הנתונים ועיבודם מתבצעים בענן (הציבורי או הפרטי) בעוד המשתמש ניגש אל המערכת לצפייה ולעריכה באמצעות דפדפן, הטוען קוד html ו-JavaScript על גבי מחשב PC או התקן נייד.
היתרון של NCDP הוא במיידיות שבה המשתמש העסקי רואה את הפתרון לצרכיו, מבלי שזה יעבור שרשרת של אפיון עסקי >> אפיון טכני >> פיתוח >> עיצוב >> בדיקות, הטיפוסית לתהליכי פיתוח מסורתיים, כולל הפרדיגמה הקרובה ביותר, פלטפורמות הפיתוח Low Code.
כך מתאפשר מענה מהיר ואיכותי לצורכי המחשוב הגדלים של ארגונים בכל העולם, החווים טרנספורמציה דיגיטלית המעמיסה על מחלקות ומנהלי מחשוב עומס גובר והולך של מטלות ודרישות.
מבנה

פלטפורמות אל-קוד מאופיינות בארכיטקטורת שרת-לקוח טיפוסית, הנחלקת לשניים:
צד שרת:
מסד נתונים
מנוע עיבוד
מערכת הרשאות
ממשקי ייבוא וייצוא נתונים
מערכת חתימות
מערך גיבויים
צד לקוח:
ממשק יצירת יישומים הכולל ייצוגים גרפים וטקסטואליים, מנוע חוקים
ממשק ניהול משתמשים והרשאות
ממשק עריכה וצפייה
תכונות

לפלטפורמות אל-קוד מאפיינים ותכונות משותפים, המאפשרים הקמה, ועריכה של יישומונים ללא כתיבת קוד פורמלי.
מודל ישויות קשרים: זהו מודל חזותי המאפשר למאפיין המערכת לתכנן אותה, תוך מיפוי הישויות ביישום העסקי, סיווגן, והגדרת הקשרים ביניהן.
מנוע חוקים: זהו הכלי באמצעותו ניתן לנסח את הלוגיקה שבבסיס המערכת, כולל פעולות חישוב, שמירת מידע, קריאה לקלט משתמש, פלט אוטומטי, תזכורות ועוד. בעוד שפות תכנות פורמליות מיישמות לוגיקה זו באמצעות קוד חשוף, מנוע החוקים מייצג אבסטרקציה המאפשרת למתכנן לעשות שימוש בממשק גרפי במקום להתמודד עם תחביר שפת תכנות.
מנוע בינה עסקית: זהו סט של כלי ניתוח והצגה המאפשר למשתמשים להפיק דוח״ות עסקיים או להתבונן על מדדים המוצגים באמצעות "לוח מחוונים", או Dashboard. השימוש בלוח המחוונים אינטואיטיבי, ומיועד להמחיש במהירות מדדים קריטיים למשתמש, בדומה ללוח מחוונים במטוס, המדווח על גובה מפני הקרקע, למשל.
סוגי משתנים: בפלטפורמות אל-קוד קיימים שדות המסווגים על פי סוג המשתנה. סיווג זה מאפשר הזנה ועיבוד של מידע המגיע ממקורות שונים, ובעל מאפיינים שונים. דוגמה לשדה כזה יהיה שם פרטי, שיהיה משתנה מסוג Text. ניתן לאכוף כללים על הזנה לשדות אלו כדי לטייב את המידע במערכת.
סוגי קשרים: כבכל מערכת מידע, גם בפלטפורמות אל-קוד מוגדרים קשרים בין ישויות מידע. קשרים אלה יכולים להיות אחד לאחד, אחד לרבים, או רבים לרבים, והם מאפשרים הפעלה סלקטיבית של פעולות על אובייקטים וקבוצות המאורגנים במודל ומייצגים את הפעילות העסקית.
הבדל מפרדיגמת ה-Low Code

אל-קוד (No Code) היא פרדיגמת פיתוח המהווה מימוש מתקדם של פרדיגמת ה-Low Code.
פרדיגמת No Code מאפשרת למשתמשים לבנות אתרי רשת, יישומי רשת, אפליקציות מובייל ללא שימוש בתכנות באמצעות הקלדת קוד טקסטואלי.
פרדיגמת ה-Low Code מחייבת מיומנויות טכניות של כתיבת קוד, באשר היא ״מפחיתה״ את השימוש בקוד באמצעות שימוש ברכיבי תוכנה מוכנים מתוך ספריות, ובכך מציעה חיסכון בשעות מפתח. עדיין נדרש מפתח החשוף לקוד בשפות פורמליות.
פרדיגמת האל-קוד מסתירה, כברירת מחדל, את קוד המחשב מהמפתח.
היא מאפשרת, באמצעות הפשטה של ישויות וקשרים לבנות את בסיס הנתונים באמצעות ממשק משתמש גרפי, ומאפשרת ליצור את ממשק המשתמש למשתמש הסופי.
פלטפורמות פיתוח No Code עושות שימוש נרחב בפרדיגמה זו, ומוסיפות לה תכונות של אחסון, ניהול משתמשים, אבטחה, במודל של מחשוב ענן או בהתקנה מקומית על שרתי הלקוח.
סוגי פלטפורמות אל-קוד

קיימים מספר סוגים של פלטפורמות אל-קוד, הנחלקים על פי ייעודן.
פלטפורמות עסקיות: אלה מערכות שתוכננו עם דגש על בניית מערכות מידע עסקיות. הן כוללות כלים שונים המיועדים להטמעה ולאינטגרציה עם מערכות מחשוב עסקיות נפוצות, דוגמת מסדי נתונים מסוג Microsoft SQL ומתחרותיה. מערכות אלו מתוכננות מראש תוך שילוב מערכות הרשאות ארגוניות, דוגמת Active Directory, המבטיחות גישה ועריכה מבוקרות של גורמים מוסמכים. בנוסף הן כוללות פתרונות אבטחה, גיבוי ותיעוד המאפשרת להן לשמש, בנוסף לפונקציונלית המידית שלהן, כזיכרון ארגוני.
פלטפורמות Web: אלה פתרונות המאפשרים לבנות אפליקציות web ודפי אינטרנט עשירים, וכוללות כלים המאפשרים בנייה מהירה של אתרים ואפליקציות תוך שימוש בתשתיות נפוצות, בתצורה מוגדרת מראש.
דוגמאות לפלטפורמות אל-קוד

Wix היא פלטפורמת פיתוח אל-קוד המשמשת לבניית אתרים תדמיתיים ופונקציונליים
Airtable היא פלטפורמה המצטיינת בפיתוח לפיתוח יישומונים לעסקים קטנים וביתיים
AppChi היא פלטפורמה שפותחה בישראל המיועדת לפיתוח יישומים ארגוניים
Webflow
AppSheet
Claris Filemaker
Integromat
Kintone
Quickbase
Salesforce Lightening
Tasky
Thunkable
Caspio מציעה פיתוח יישומים ארגוניים מהיר באמצעות אל-קוד
ראו גם

פלטפורמת פיתוח Low code
הערות שוליים

↑  Airtable
↑  Life as a No-Code developer
↑  Google acquires AppSheet to bring no-code development to Google Cloud, TechCrunch (באנגלית)
קרבונרה

| --- | --- |

 
 מאכלים
 סוג:  spaghetti 
 על שם:  charcoal burner 
 מטבח:  המטבח האיטלקי, המטבח האמריקאי 
 מוצא:  איטליה, ארצות הברית 
 מרכיבים עיקריים:  ביצה, פקורינו, מלח שולחן, גואנצ'לה, ספגטי, פלפל 
 
קרבונרה (באיטלקית: La pasta alla carbonara) היא תבשיל פסטה איטלקי, שמקורו ברומא העשוי מביצים, גבינה קשה, בשר חזיר משומר במלח ופלפל שחור. גרסתו הנוכחית של התבשיל, כולל שמו, הופיעה באמצע המאה ה-20, ומקורו במנות הקרב של החיילים האמריקאים שהוצבו ברומא לקראת סוף מלחמת העולם השנייה (בהן היו קותלי חזיר - בייקון, ואבקת ביצים).
הגבינה המשמשת בתבשיל היא לרוב פקורינו רומאנו, פרמזן או שילוב של השתיים. ספגטי הוא סוג הפסטה הנפוץ ביותר במנה זו אף על פי שנעשה שימוש גם בפטוצ'יני, רגטוני, לינגואני ובוקאטיני. הבשר בו משתמשים הוא לרוב בגואנצ'לה או פנצטה, אף על פי שגם לארדון (אנ') או בייקון מעושן הם מרכיבים נפוצים מחוץ לאיטליה.
הרוטב של פסטה קרבונרה מכיל ביצים, או חלמונים בלבד, ומוסיפים אותו לפסטה לאחר שהיא הוסרה מהאש, על מנת שהביצים לא יתקשו. בחלק מהמתכונים המנה מוגשת עם חלמון שלם נא, אך מרכיב זה אינו הכרחי.
ראו גם

המטבח האיטלקי
פסטה
הערות שוליים

↑  Carnacina, Luigi; Buonassisi, Vincenzo (1975). Roma in Cucina (באיטלקית). Milan: Giunti Martello. p. 91. OCLC 14086124.
↑  Alberini, Massimo; Mistretta, Giorgio (1984). Guida all'Italia gastronomica (באיטלקית). Touring Club Italiano. p. 286. OCLC 14164964.
↑   דוד שושן, אנשי רומא נשבעים במסורת ארוכת השנים של הפסטות שלהם. העובדות מוכיחות אחרת, באתר הארץ, 15 ביולי 2024
↑  , Gosetti della Salda, Anna (1967). Le Ricette Regionali Italiane (in Italian). Milan: Solares. p. 696. ISBN 978-88-900219-0-9.
↑  Buccini, Antony F. (2007). Hosking, Richard (ed.). On Spaghetti alla Carbonara and related Dishes of Central and Southern Italy. Eggs in Cookery: Proceedings of the Oxford Symposium of Food and Cookery 2006. Oxford Symposium. pp. 36–47. ISBN 978-1-903018-54-5.
סנדארמוך

| --- | --- |

 מידע כללי
 סוג:  אתר זכרון, יער, בית קברות, אתר היסטורי 
 מיקום:  Povenetskoye urban settlement 
 מדינה:  רוסיה 
 הקמה ובנייה
 תקופת הבנייה:  ?–1937
 תאריך פתיחה רשמי:  1937 
 
 קואורדינטות:  62°53′17″N 34°40′47″E﻿ / ﻿62.887958°N 34.679591°E﻿ / 62.887958; 34.679591
  (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניסנדארמוך(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניסנדארמוך
 
על לוח הזיכרון בכניסה לשטחי הקבורה של סנדארמרוך נכתב: "אנשים! אל תהרגו אחד את השני".
סנדארמוך (ברוסית: Сандармо́х; בקרלית: Sandarmoh) הוא מסיב יער ברפובליקת קרליה בה הוצאו להורג אלפי קורבנות הטרור הגדול של סטלין. למעלה מ-9,000 תושבים של יותר מ-58 לאומים נורו ונקברו שם ב-236 בורות במשך תקופה של 14 חודשים בשנת 1937 וב-1938.
אלף מהקורבנות היו מבית הסוהר המיוחד של סולובקי בים הלבן. נהוג היה לחשוב שהדוברות שנשאו אותן הוטבעו בכוונה בדרך אל היבשת, והטביעו את כל האסירים שעל סיפונה.
כיום סנדארמוך הוא אנדרטה לזכר פשעי סטלין ומשטרו, ומאז שנת 1998 היה מוקד ליום הזיכרון הבינלאומי ב-5 באוגוסט בכל שנה.
גילוי וזיכרון

ב-27 באוקטובר 1937 הועמסו 1,116 אסירים על שלוש דוברות ונלקחו מסולובקי.
רק בשנת 1996, בזכות מאמציו של ונימין יופה (1938–2002), יו"ר משותף של מרכז המחקר הזיכרון בסנקט פטרבורג, נמצאו מסמכים בארכיוני סניף ארכנגלסק של שירות הביטחון הפדרלי ששפכו אור על גורלו של "הטרנספורט הראשון בסולובקי". אלה כללו את הרשימות של אותם גברים ונשים שהיו אמורים להיות מוצאים להורג. (אחד מת לפני שניתן היה להוציאו להורג; ארבעה נוספים נשלחו לאזורים אחרים בגולאג).
לאחר שנים של עבודות בשטח בקרליה על ידי יורי דמיטרייב, הראיות התיעודיות הללו הצביעו על הדרך לזיהוי ב-1 ביולי 1997 של מקום מנוחתם האחרון של אסירי סולובקי ושל 8,000 אנשים נוספים שהוצאו להורג. לאחר מכן יינתן למיקום השם המקומי (קרליאני) "סנדארמוך" (לעיתים מאוית "סנדורמוק"). את סיפור החיפוש והתגלית ההוא סיפרה אירינה פליג, ראש מרכז חינוך ומידע לזיכרון בסנקט פטרבורג. בשנת 2015 דמיטריב סיפר כיצד הוא, פליג ויופה המנוח מצאו את אתר הקבורה. על פי מסמכים שנמצאו בארכיוני שירות הביטחון הפדרלי בארכנגלסק, היו אנשים בני 58 לאומים שנורו ליד סנדארמוך.
שלוש מאות אנדרטאות הוקמו סביב האתר מאז 1997 לזכר הקורבנות הרבים של שדה הריגה זה, באופן פרטני וכנציגי מדינות ותרבויות מסוימות, ונערך בו יום זיכרון בינלאומי. כל 5 באוגוסט מאז 1998. בשנת 2010 הפטריארך קיריל מהכנסייה הרוסית האורתודוקסית התפלל על המוני הקורבנות ההרוגים בסנדארמוך, בדיוק כפי שעשה הוט וקודמו אלכסיי השני, כל שנה מאז 2007, בשדה ההרג בוטובו ליד מוסקבה.
היום, בזכות אגודת הזיכרון, לווינימין יופה ויורי דמיטרייב, ניתן שוב למנות ולזכור יותר מ-5,000 הרוגים מסנדארמוך במקום שבו הם שוכבים קבורים.
אוקראינה הכריזה על שנת 2012 כ"שנת רשימת סנדארמוך" בהתייחסות לכמה מאות אנשי אינטליגנציה מאוקראינה שהוצאו להורג שם מכיוון שהם קיבלו השראה לתושבי אוקראינה בתרבות לאומית משלהם, ומילאו אותם "בגאווה ובכוח".
קורבנות ומוציאים להורג

לעיתים קרובות אומרים או משערים על הוצאות להורג המוניות סובייטיות שהם בוצעו על ידי כיתות ירי. עבור המשטר הסובייטי, ומאוחר יותר הרייך השלישי, שיטת הוצאה להורג זו הייתה החריגה, ולא הכלל.
מימי ראשית המשטר ואילך, השיטה הסובייטית המועדפת למשלוח מהיר הייתה לחפור תעלה ואז, המוציא להורג העומד מיד מאחורי הקורבן הזקוף או כורע, יורה בקורבנות מטווח אפס בחלק האחורי של הראש. הקורבנות התגלגלו לתעלה ונקברו; לפעמים ירייה נוספת נורתה לראשו של הקורבן כדי לוודא שהוא או היא מתים, לפעמים נעשה שימוש רק בירייה אחת. (תיאור נדיר ומורחב של מוציא להורג לשעבר כיצד אורגן הרג המוני כזה ניתן למצוא בזכרונותיו של לב רזגון משנת 1988).
זו הייתה השיטה ששימשה בסנדארמוך, קרסני בור וסבירלאג בסוף שנות השלושים של המאה העשרים, כפי שמעידים על כך הגולגולות שנמצאו באתרים אלה. המוציא להורג הראשי מיכאיל מאטבייב, שנחקר במעצר בשנת 1939, אמר כי הוא גרם לקרבנות לשכב בפנים בתעלה המוכנה ואז ירה בהם.
יורי דמיטרייב הלך צעד אחד קדימה מאשר רבים לפניו, מאז סוף שנות השמונים, כדי להנציח את קורבנות סטלין. יחד עם רזומוב הוא גם פרסם, למרות התמרמרות צאצאי המוציאים להורג, את שמות חברי השלישייה אשר חתמו על ההחלטות לירות ברשימת הנאשמים - כאשר הנאשמים לא היו נוכחים בישיבות אלה ואיש לא הגן על זכויותיהם - ושמות מנהיגי כיתות ההוצאה להורג.
האיש שנשלח מלנינגרד ב-16 באוקטובר 1937 כדי לארגן את הירי על הטרנספורט מסולובקי, מאטייב, היה תליין מנוסה של המשטרה החשאית. הוא הוחלף בסנדארמרוך על ידי בונדרנקו וסגנו א.פ. שונדיש. מאטבייב האריך ימים; יורשיו בתפקיד נעצרו בשנת 1938 ונורו בשנת 1939 בגין "חריגה מסמכותם".
חפירות חדשות והשערה חלופית

החל משנת 2016 היו ניסיונות לעדכן את התיאור הזה של הירי בסנדארמוך, ונטען כי בין ההרוגים היו שבויי מלחמה סובייטים שנורו בידי הפינים הפולשים בשנים 1941–1944. היו מאמרים בעיתונים ושידורי טלוויזיה ברוסיה; היה גם פרסום בעיתונות הפינית. באותה שנה הושק על ידי הרשויות בדיקה של אישומים בעבירות מין שנויות במחלוקת ביותר נגד יורי דמיטרייב.
המוטיבציה העומדת מאחורי טענה זו והעדויות החדשות כביכול מאתגרות. בתחקיר ממושך ומפורט העיתונאית אנה ירובאיה בדקה את הראיות וראיינה היסטוריונים ואת אלה שמצאו את האתר. היא שוחחה עם היסטוריונים פינים ממלחמת העולם השנייה; אירינה פליגה מחברת ממוריאל וסרגיי קשטנוב, ראש המחוז בו נמצאו שדות ההרג. היא גם ראיינה את סרגיי וריגין, אחד ההיסטוריונים הרוסים שהעלה את ההשערה החדשה. העיתונים והטלוויזיה ברוסיה דיברו על "אלפי" שבויים שנורו על ידי הפינים ונקברו בסנדארמוך: כשהוא מדבר לירובאיה, וריגין היה זהיר יותר ודיבר על עשרות ומאות.
המהדורה הקרלית של ערוץ הטלוויזיה "רוסיה-1" הודיעה בקצרה ב-22 באפריל 2018 כי יתקיימו חקירות חדשות בסנדארמוך.
סוכנות הידיעות הצרפתית סיקרה את ההתפתחויות המאוחרות יותר בספטמבר 2018, תוך שהיא מצטטת מבקרים המצהירים כי לחפירות יש מוטיבציה פוליטית לתמרן את דעת הקהל וניסיון לחפות על פשעי סטלין. אתר EUvsDisinfo.eu של שירות הפעולה החיצונית האירופית סיווג את הטענות לפיה הפינים אחראים להרג סנדרמוך כ"סילוף-מידע של הקרמלין".
ראו גם

מחנה בוטובו
ממוריאל
לקריאה נוספת

יורי א. דמיטרייב (1999), "סנדרמרוך, מקום ההוצאה להורג" (ברוסית), 350 עמ '. הוצאות ברים: פטרוזבודסק.
יורי א. דמיטרייב (2002), (עם איבן צ'וכין), "רשימות הזיכרון של קרליה: רצחו את קרליה, חלק ב', הטרור הגדול" (ברוסית), 1,088 עמ'. פטרוזוודסק. (זמין גם באינטרנט «Поминальные списки Карелии, 1937–1938: Уничтоженная Карелия, часть 2. Большой террор ».) הרשימות מכילות מעל 14,000 שמות.
פול מסקל

| --- | --- |

 לידה:  2 בפברואר 1996 (בן 28) מיינות', אירלנד 
 מדינה:  אירלנד 
 תקופת הפעילות:  מ-2017 
 מקום לימודים:  טריניטי קולג'  Maynooth Post Primary School  אקדמיית ליר 
 בן או בת זוג:  גרייסי אברמס (2024–?) 
 פרסים והוקרה:  פרס האקדמיה הבריטית לטלוויזיה לשחקן הטוב ביותר (2021) 
 פרופיל ב-IMDb
 
פול קולם מייקל מסקל (באנגלית: Paul Colm Michael Mescal; נולד ב-2 בפברואר 1996) הוא שחקן אירי. בשנת 2023 היה מועמד לפרס אוסקר לשחקן הראשי הטוב ביותר, על תפקידו בסרט "אחרי השמש".
ביוגרפיה

מסקל נולד ב-2 בפברואר 1996 במיינות', מחוז קילדייר באירלנד, בנם של דירבשלה, שוטרת בגארדה, ושל פול, מורה בבית ספר שמשחק לעיתים גם באופן חצי-מקצועי. הבכור מבין שלושה ילדים, יש לו אח ואחות, הזמרת נל מסקל (אנ').
הוא למד בבית הספר התיכון פוסט מיינות' (אנ'). מסקל היה שחקן פוטבול גאלי (אנ') עד גיל 21 בקבוצה המקומית של קילדייר (אנ') וחבר במועדון Maynooth GAA. השחקן בריאן לייסי (אנ') שיבח את כישוריו של מסקל כמגן, בעוד שהמאמן סיאן אוניל (אנ') תיאר אותו כ"בוגר מעבר לשנותיו... מאוד מפותח וחזק מאוד". הוא ויתר על קריירה בספורט לאחר פציעה בלסת.
מסקל הופיע על הבמה בפעם הראשונה בגיל 16, וגילם את הפנטום במחזמר "פנטום האופרה", לאחר מכן הוא התקבל לאקדמיית ליר (אנ') בטריניטי קולג' דבלין. הוא סיים תואר ראשון באמנויות בשנת 2017.
קריירה

עם סיום לימודיו באקדמיית ליר הוצעו למסקל תפקידים בשתי הפקות תיאטרון, "האפר של אנג'לה" ו"גטסבי הגדול"; הוא לקח על עצמו את האחרון וכיכב כג'יי גטסבי בתיאטרון גייט בדבלין. הוא גם שיחק את הנסיך המחזה עכשווי של "הנעליים האדומות" של הנס כריסטיאן אנדרסן באותו תיאטרון באותה השנה.
בשנת 2018 קיבל מסקל את תפקידו של סגן לנגון בהפקה של "המחרשה והכוכבים" בתיאטרון ליריק בלונדון ותיאטרון גאייטי בדבלין.
בשנת 2020, מסקל כיכב בתפקיד הטלוויזיה הראשון שלו לצד דייזי אדגר-ג'ונס בסדרת הדרמה "אנשים נורמלים", עיבוד לרומן בעל אותו שם משנת 2018 מאת סאלי רוני. התוכנית עלתה לשידור בבריטניה ב-26 באפריל 2020 ובארצות הברית בשירות הסטרימינג הולו שלושה ימים לאחר מכן. הוא זכה לשבחים וכן למועמדות לפרס אמי לבידור בפריים טיים. מסקל כיכב בקליפ לשיר "Scarlet" של הרולינג סטונז.
בשנת 2021, מסקל ביצע את הופעת הבכורה הקולנועית שלו בסרט "הבת האבודה", בבימויה של מגי ג'ילנהול.
מסקל צפוי להנחות בפעם הראשונה פרק של "סאטרדיי נייט לייב" שישודר ב-ב-7 בדצמבר 2024.